|  |  |  |
| --- | --- | --- |
| **ΠΙΝΑΚΑΣ ΙΑΤΡΙΚΩΝ & ΠΑΡΑΚΛΙΝΙΚΩΝ ΕΞΕΤΑΣΕΩΝ ΚΑΙ ΑΠΑΡΑΙΤΗΤΩΝ ΠΙΣΤΟΠΟΙΗΤΙΚΩΝ ΓΙΑ ΤΗΝ ΕΚΔΟΣΗ ΔΕΛΤΙΟΥ ΥΓΕΙΑΣ ΓΙΑ ΤΙΣ ΠΙΟ ΚΑΤΩ ΑΘΛΗΤΙΚΕΣ ΟΜΟΣΠΟΝΔΙΕΣ** | | |
| **ΚΥΠΡΙΑΚΗ ΣΚΑΚΙΣΤΙΚΗ ΟΜΟΣΠΟΝΔΙΑ, ΚΥΠΡΙΑΚΗ ΟΜΟΣΠΟΝΔΙΑ ΤΑΒΛΙΟΥ, ΚΥΠΡΙΑΚΗ ΟΜΟΣΠΟΝΔΙΑ ΣΑΙΤΑΣ , ΚΥΠΡΙΑΚΗ ΟΜΟΣΠΟΝΔΙΑ ΜΠΡΙΤΖ, ΚΥΠΡΙΑΚΗ ΟΜΟΣΠΟΝΔΙΑ ΜΠΟΟΥΛΣ, ΚΥΠΡΙΑΚΗ ΟΜΟΣΠΟΝΔΙΑ ΜΠΙΛΙΑΡΔΟΥ ΣΝΟΥΚΕΡ, ΚΥΠΡΙΑΚΗ ΟΜΟΣΠΟΝΔΙΑ ΜΠΙΛΙΑΡΔΟΥ ΚΑΡΑΜΠΟΛΑ, ΚΥΠΡΙΑΚΗ ΟΜΟΣΠΟΝΔΙΑ ΑΛΙΕΙΑΣ ΘΑΛΑΣΣΗΣ** | | |
| **Α/Α** | **ΙΑΤΡΙΚΕΣ ΕΞΕΤΑΣΕΙΣ ΚΑΙ ΠΙΣΤΟΠΟΙΗΤΙΚΑ** | **34 ΕΤΩΝ και άνω (αθλητές/τριες οι οποίοι έχουν συμπληρώσει το 34ο έτος ηλικίας**  **και εντεύθεν)** |
| **1** | Έντυπο Ιατρικής Εξέτασης ΑΣΥΑ (πλήρως συμπληρωμένο και υπογραμμένο από τον εξετάζοντα Ιατρό και τον αιτητή) | √ |
| **2** | Καρδιογράφημα Ηλεκτροκαρδιογράφημα (ΗΚΓ), αντί Δοκιμασίας Κοπώσεως (stress test) | Ο Καρδιολόγος που θα συμπληρώνει την αίτηση θα επιβεβαιώνει ότι δεν υπάρχει βεβαρυμμένο ατομικό ιατρικό αναμνηστικό , κληρονομικό/οικογενειακό ιστορικό, Αθηρογενετικοί παράγοντες κινδύνου.  Τα προαπαιτούμενα πιστοποιητικά, έντυπα και όλες οι εξετάσεις των αθλητών /τριων για έκδοση Δελτίου Υγείας των πιο πάνω Πνευματικών Αθλημάτων θα τυγχάνουν θεώρησης από τον Καρδιολόγο Ιατρό των αθλουμένων |
| **3** | Υπέρηχο-καρδιογράφημα -Echocardiogram | Προσκομίζεται υποχρεωτικά σε περίπτωση που διαγνωστεί φύσημα καρδιάς |
| **4** | Γενική Ανάλυση Αίματος - Full Blood Count | √ |
| **5** | Βιοχημικές Αναλύσεις αίματος(χοληστερίνη, κρεατινίνη, σάκχαρο) απαιτείται μόνο κατά την 1η φορά υποβολής αίτησης. | √ |
| **6** | Ομάδα Αίματος (να προσκομίζεται σχετική βεβαίωση) | √ |
| **7** | Ακτινογραφία Θώρακα και γνωμάτευση – **ΔΕΝ** εφαρμόζεται για τις πιο πάνω Ομοσπονδίες | **ΔΕΝ ΕΦΑΡΜΟΖΕΤΑΙ** |
| **8** | Πρόσφατη έγχρωμη φωτογραφία μεγέθους  διαβατηρίου | √ |
| **9** | Αντίγραφο πιστοποιητικού γεννήσεως ή πολιτικής ταυτότητας (ισχύει στις περιπτώσεις υποβολής αίτησης για 1η φορά) | √ |
| **10** | Αντίγραφο διαβατηρίου για υπηκόους κρατών μελών Ευρωπαϊκής Ένωσης και Αλλοδαπούς (ισχύει στις περιπτώσεις υποβολής αίτησης για 1η φορά) | √ |
| **11** | Βεβαίωση εκπλήρωσης στρατιωτικών υποχρεώσεων σύμφωνα με τη σχετική νομοθεσία. | √ |
| **12** | **ΔΙΑΡΚΕΙΑ ΙΣΧΥΟΣ ΔΕΛΤΙΟΥ ΥΓΕΙΑΣ** | Έως 3 χρόνια |

**Απόφαση Επιστημονικής Επιτροπής ΑΣΥΑ ημερομηνίας 12/05/2022 για Πνευματικά Αθλήματα με την οποία επανα - επιβεβαίωσε προηγούμενη απόφαση ημ. 8/04/2021**

**Αξιολόγηση Δελτίων Υγείας & Ιατρικές Επιτροπές Αξιολόγησης Δελτίων Υγείας**

Η Αξιολόγηση των αιτήσεων για την έκδοση Δελτίου Υγείας, οι οποίες έχουν ορθώς υποβληθεί, διενεργείται από τις **«Ιατρικές Επιτροπές Αξιολόγησης»** οι οποίες αξιολογούνδευτερογενώς τα ιατρικά πιστοποιητικά και τις ιατρικές εξετάσεις που προσκομίζουν και θέτουν ενώπιον τους οι αθλητές/τριες.

Η Ιατρική Επιτροπή Αξιολόγησης και η Επιστημονική Επιτροπή Ανώτατο Συμβούλιο Υγείας Αθλητών (ΑΣΥΑ) έχουν την τελική απόφαση για την έκδοση των Δελτίων Υγείας.

Η Επιστημονική Επιτροπή Ανώτατο Συμβούλιο Υγείας Αθλητών (ΑΣΥΑ) και οι Ιατρικές Επιτροπές Αξιολόγησης αναλόγως των ευρημάτων των υποχρεωτικών ιατρικών και παρακλινικών εξετάσεων, σύμφωνα με την επιστημονική τους αξιολόγηση έχουν το δικαίωμα να παραπέμπουν τον αθλητή για περαιτέρω συμπληρωματικές εξετάσεις. Το Δελτίο Υγείας Αθλητών ΚΟΑ δεν εκδίδεται μέχρι την προσκόμιση των συμπληρωματικών εξετάσεων και της επαναξιολόγησης του από Ιατρική Επιτροπή Αξιολόγησης.

Καμία αίτηση δεν παραλαμβάνεται εφόσον δεν έχει υποβληθεί ορθώς και πλήρως συμπληρωμένη, σύμφωνα με την νομοθεσία, τους κανονισμούς και τις διαδικασίες που διέπουν την έκδοση Δελτίου Υγείας.

Το Δελτίο Υγείας που θα εκδίδεται στις πιο πάνω περιπτώσεις θα αφορά την συμμετοχή των αθλουμένων μόνο στους αγώνες των Αθλητικών Ομοσπονδιών που αναφέρονται στον πιο πάνω πίνακα.

Η διάρκεια ισχύος έκαστου Δελτίου Υγείας αποφασίζεται από τις Ιατρικές Επιτροπές Αξιολόγησης, το ΑΣΥΑ και το Διοικητικό Συμβούλιο του Οργανισμού.

Το έντυπο «Ιατρική εξέταση για Δελτίο Υγείας», οι ιατρικές και παρακλινικές εξετάσεις θα παραλαμβάνονται εφόσον είναι πλήρως συμπληρωμένες και υπογεγραμμένες από Καρδιολόγο .

Σε περίπτωση που οι αθλητές/τριες των πιο πάνω αθλητικών Ομοσπονδιών επιθυμούν την συμμετοχή τους σε αγώνες , προπονήσεις και πρωταθλήματα των άλλων αθλητικών Ομοσπονδιών πρέπει να υποβληθούν στις εξετάσεις που αναφέρονται στον σύνδεσμο Δελτία Υγείας / Έντυπα / Πίνακας Απαραίτητων Εξετάσεων.

Τονίζεται ότι η έκδοση Δελτίου Υγείας αφορά την συμμετοχή των αθλητών / τριών ΜΟΝΟ στις υπο αναφορά Ομοσπονδίες.